# STANOVY

Slovenského komitétu ICOM

# článok I Názov a sídlo

Názov:

# Slovenský komitét ICOM

ICOM je Medzinárodná rada múzeí – mimovládna nezisková organizácia múzeí a múzejných pracovníkov pri UNESCO. Slovenský komitét ICOM je jej členom. Slovenský komitét ICOM (**ďalej len „SK ICOM“**) je organizácia s medzinárodným prvkom.

Sídlo:

**Slovenská národná galéria Riečna 1**

**815 13 Bratislava**

**článok II Ciele**

SK ICOM ako jeden z národných komitétov ICOM – medzinárodnej inštitúcie múzeí

a múzejných profesionálov, ktorej úlohou je ochrana kultúrneho a prírodného dedičstva ľudstva, tak hnuteľného ako aj nehnuteľného a komunikácie jeho hodnoty zoči-voči verejnosti si kladie za cieľ:

* reprezentovať záujmy slovenských múzeí, galérií a ďalších zbierkotvorných inštitúcií, ako aj múzejných profesionálov
* určovať profesionálne a etické štandardy pre aktivity múzeí, galérií

a zbierkotvorných inštitúcií v súlade s Etickým kódexom múzeí ICOM, vydávať k nim odporučenia; propagovať vzdelávanie, špecializované znalosti a podporovať rast

kultúrneho povedomia prostredníctvom programov spolupráce

* propagovať zakladanie, rozvíjanie a profesionálnu správu múzeí, galérií; organizovať vzájomnú spoluprácu a pomoc medzi múzeami a medzi ich pracovníkmi
* napomáhať spolupráci, vzájomnej pomoci a výmene informácii medzi členmi organizácie
* podporovať rozširovanie členskej základne ICOM z radov pracovníkov múzeí a galérií na Slovensku
* zastupovať záujmy členov voči Generálnemu sekretariátu ICOM, ako aj voči ďalším profesijným organizáciám, zriaďovateľom múzeí a ďalším inštitúciám
* organizovať aktivity ICOM na Slovensku
* spolupracovať s medzinárodnými komitétmi ICOM a s národnými a medzinárodnými organizáciami, pracujúcimi v oblasti múzeí alebo združujúcimi ich pracovníkov

**článok III**

**Definícia použitých termínov**

* 1. **Etický kódex múzeí ICOM**

Etický kódex múzeí ICOM definuje etické štandardy múzeí zohľadňujúc princípy, ktoré sú všeobecne uznávané v medzinárodnej múzejnej komunite. Členstvo v ICOM a zaplatenie ročného príspevku sú potvrdením akceptácie Etického kódexu múzeí ICOM. SK ICOM vydal slovenský preklad Etického kódexu múzeí ICOM v roku 2009 a je k dispozícii na webovej

stránke SK ICOM.

# Múzeum

Pod múzeom sa v činnosti ICOM rozumie inštitúcia s dlhodobým pôsobením, bez primárnej orientácie na zisk, ktorej funkciou je služba a otvorenosť verejnosti. Zaoberá sa získavaním, ochranou, výskumom a prezentáciou predmetov kultúrneho a prírodného dedičstva ľudstva a jeho prostredia. Pod múzeom sa teda rozumejú nielen múzeá, ale tiež galérie, verejné

a verejne prístupné súkromné zbierky, knižnice, archívy a vedecké, vzdelávacie a

dokumentačné pracoviská, ktorých poslanie je v súlade s popísanou činnosťou a funkciami

„zbierkotvorných inštitúcií“. V terminológii ICOM zodpovedajú tieto inštitúcie formulácii

„inštitúcie obdobného charakteru ako múzeum, ktoré ICOM za také uznal“.

# Múzejní profesionáli

Zamestnanci múzeí, ktorí absolvovali špecializovaný typ štúdia alebo disponujú jemu zodpovedajúcou praxou spojenou so správou, prevádzkou a činnosťami múzeí. Rovnako sem môžu patriť nezávislé osoby rešpektujúce Etický kódex múzeí ICOM, pracujúce s múzeami a pre múzeá; avšak predmetom ich činnosti nemôže byť propagácia alebo obchod

s komerčnými produktmi, či už z oblasti kultúrneho a prírodného dedičstva, alebo z oblasti zariadenia múzeí a ich fungovania.

# článok IV Členstvo

Členstvo je otvorené múzeám, galériám, inštitúciám obdobného charakteru, ktoré ICOM za také uznal **(ďalej len „múzeá“),** múzejným profesionálom a študentom špecifikovaným

v bode IV.1.C

Členom SK ICOM sa nesmie stať ani organizácia (vrátane jej zamestnancov), ani osoba, ktorá propaguje, predáva a kupuje kultúrne a prírodné dedičstvo, umenie, vedecké predmety a

prírodné druhy za účelom zisku.

# kategórie členstva

1. **inštitucionálne:**

Múzeá, ktoré majú sídlo na území Slovenskej republiky.

# individuálne: regulárne:

Múzejní profesionáli pracujúci v Slovenskej republike.

# seniorské:

Múzejní profesionáli, ktorí prestali vykonávať svoju prácu a z múzeí odišli na dôchodok.

# študentské:

Študenti magisterského a postgraduálneho štúdia odborov súvisiacich s činnosťou múzeí.

# mimoriadne členstvo:

Osoby alebo inštitúcie zo Slovenskej republiky, ktoré podporujú SK ICOM svojimi aktivitami a/alebo finančne zo svojho záujmu o múzeá a medzinárodnú spoluprácu múzeí a každoročne prispievajú SK ICOM výrazne vyššou sumou, ako je ročný členský príspevok.

# vznik členstva

Členstvo vzniká akceptovaním vyplnenej prihlášky Výborom SK ICOM, jej odporučením na Generálny sekretariát ICOM do Paríža a úhradou ročného členského príspevku.

O neakceptovaní a nedoporučení prihlášky na Generálny sekretariát je Výbor SK ICOM povinný záujemcu informovať.

Nový člen dostane, prostredníctvom SK ICOM, na potvrdenie svojho členstva novú členskú kartu z Generálneho sekretariátu ICOM v Paríži.

Výbor SK ICOM posudzuje v danom roku prihlášky, ktoré sú mu doručené do konca augusta daného roku.

# obnova členstva

Členstvo sa obnovuje každý rok a to úhradou ročného členského príspevku v čase od 1. decembra do 30. marca. Na potvrdenie svojho členstva v danom roku dostane člen, po úhrade ročného členského príspevku, na svoju kartu známku s aktuálnym rokom.

Člen, ktorý si neobnoví členstvo do 30. marca príslušného kalendárneho roku stráca nárok na práva prislúchajúce jeho kategórii členstva. Ak tak neurobí do 30. novembra príslušného kalendárneho roku, jeho členstvo zaniká. Obnoviť ho je možné v nasledujúcom roku iba podaním novej prihlášky.

# ročné členské príspevky

Výšku ročných členských príspevkov na kalendárny rok pre jednotlivé kategórie členstva schvaľuje plenárne zhromaždenie (general assembly) ICOM. Výbor SK ICOM má právo

k ročným členským príspevkom prirátať maximálne 20% prirážku, ktorá zostane majetkom SK ICOM. Výbor SK ICOM prevodom zo svojho účtu odvedie ročné príspevky na Generálny sekretariát ICOM v ním stanovenom termíne.

# zánik členstva

* 1. nezaplatením ročného členského príspevku do termínu uvedeného v čl. IV.3
  2. zmenou profesionálneho štatútu člena
  3. úmrtím člena
  4. písomným vylúčením člena Výborom SK ICOM pre porušenie povinností definovaných v bode V.6 týchto Stanov

**článok V**

**Práva a povinnosti členov SK ICOM**

* 1. **Práva všetkých členov SK ICOM**

1. zúčastňovať sa aktivít SK ICOM a ICOM v súlade so stanovenými podmienkami
2. spolupracovať na aktivitách SK ICOM realizovaných Výborom SK ICOM
3. navrhovať kandidátov na zvolenie do Výboru SK ICOM
4. používať členskú kartu pri vstupe do múzeí a galérií akceptujúcich ICOM karty

# Práva držiteľov individuálneho členstva (regulárneho a seniorského):

* 1. zúčastňovať sa Zhromaždení SK ICOM s hlasovacím právom
  2. voliť a byť volený do Výboru SK ICOM
  3. stať sa členom maximálne troch medzinárodných komitétov ICOM, voliť a byť volený do funkcií jedného z nich
  4. zúčastniť sa na generálnych konferenciách (general conferences) a plenárnych zhromaždeniach ICOM (general assembly)
  5. byť volený do výkonnej rady (executive council), na miesto predsedu a podpredsedu poradnej komisie (advisory committee)

# Práva držiteľov študentského členstva:

1. zúčastňovať sa Zhromaždení SK ICOM bez hlasovacieho a volebného práva
2. zúčastniť sa na generálnych konferenciách (general conferences) a plenárnych zasadaniach ICOM (general assembly)

# Práva držiteľov mimoriadneho členstva:

1. zúčastňovať sa Zhromaždení ICOM s hlasovacím právom
2. voliť do Výboru SK ICOM (avšak bez práva byť volený)
3. zúčastniť sa na generálnych konferenciách (general conferences)

# Práva inštitucionálnych členov:

Štatutárny orgán inštitucionálneho člena môže písomne určiť svojich maximálne troch zástupcov z radov zamestnancov, ktorí ho budú reprezentovať. Určení zástupcovia inštitucionálneho člena majú právo:

1. zúčastňovať sa Zhromaždení SK ICOM s hlasovacím právom (jeden zástupca – jeden hlas)
2. voliť a byť volený do Výboru SK ICOM
3. byť členmi medzinárodných komitétov ICOM, voliť a byť volený do jedného z nich
4. zúčastniť sa na generálnych konferenciách (general conferences) a plenárnych zasadaniach ICOM (general assembly)
5. byť volený do výkonnej rady (executive council), na miesto predsedu a podpredsedu dozornej komisie (advisory committee)

# Povinnosti všetkých členov SK ICOM:

* 1. dodržiavať Etický kódex múzeí ICOM

1. hlásiť Výboru SK ICOM každú zmenu údajov uvedených v prihláške, zvlášť keď má vplyv na kategóriu členstva
2. šíriť dobré meno SK ICOM a ICOM a podporovať demokratické spôsoby spolupráce na jeho aktivitách

# článok VI Orgány SK ICOM

Orgánmi SK ICOM sú Výbor SK ICOM a Zhromaždenie SK ICOM. Výbor SK ICOM je volený Zhromaždením SK ICOM na obdobie troch rokov.

# Výbor SK ICOM

1. má 5 členov volených členmi Zhromaždenia s volebným právom
2. je uznášaniaschopný, ak sú prítomní najmenej traja jeho členovia
3. stretáva sa podľa potreby, najmenej však 4 krát za rok, zo stretnutí vyhotovuje písomný zápis, ktorý archivuje
4. prijíma členov SK ICOM, rozhoduje o prijatí členov do SK ICOM
5. navrhuje aktivity SK ICOM, rozhoduje o aktivitách SK ICOM ako aj o medzinárodných i národných partnerstvách SK ICOM
6. pripravuje projekty, získava finančné prostriedky, nakladá s majetkom SK ICOM v súlade so stanovami
7. vedie presnú evidenciu príjmov a výdavkov v pokladni a na účte v banke, zostavuje ročnú finančnú správu, ktorú predkladá členom na Zhromaždení.
8. pripravuje Zhromaždenie, voľby, výročnú správu a ročný rámcový plán činnosti
9. Do Výboru SK ICOM môžu kandidovať individuálni členovia (regulárni a seniori) a určení zástupcovia inštitucionálnych členov.
10. Mechanizmus volieb:

Kandidátov navrhuje ktorýkoľvek člen SK ICOM. Kandidát musí s navrhnutou kandidatúrou súhlasiť. V prípade, že sa z vážnych dôvodov nemôže zúčastniť volieb, jeho súhlas s kandidatúrou musí byť doručený na adresu Výboru SK ICOM najneskôr deň pred Zhromaždením SK ICOM. Mená členov SK ICOM kandidujúcich do Výboru SK ICOM budú zverejnené na Zhromaždení pred voľbami. Počas voľby musí byť na Zhromaždení prítomných najmenej 20% členov SK ICOM s volebným hlasom a to osobne, alebo prostredníctvom listu či e-mailu doručeného Výboru SK ICOM najneskôr deň pred začatím Zhromaždenia.

O každom kandidátovi do Výboru SK ICOM sa hlasuje jednotlivo.

Do Výboru SK ICOM budú zvolení tí kandidujúci členovia SK ICOM, ktorí získajú najviac hlasov. Sčítanie hlasov a vyhlásenie výsledkov zrealizuje Volebná komisia pozostávajúca z troch prítomných členov SK ICOM navrhnutých Výborom SK ICOM

a následne jednotlivo zvolených na začiatku volebného Zhromaždenia.

Zápis z volieb je súčasťou zápisnice zo Zhromaždenia.

1. Člen Výboru môže zastávať svoju funkciu najviac počas dvoch po sebe nasledujúcich volebných obdobiach.
2. Členovia Výboru si medzi sebou volia predsedu, tajomníka a pokladníka na nimi dohodnutý čas v rámci obdobia, na ktoré boli zvolení, o čom vyhotovia písomný záznam, ktorý tajomník archivuje. Tieto funkcie sú čestné a vykonávajú sa bezodplatne. Výnimkou môže byť len tajomník (viď čl. VII. c).
3. Ak člen Výboru v priebehu obdobia, na ktoré bol zvolený písomne odstúpi, alebo mu zanikne členstvo v SK ICOM, výbor môže na jeho miesto dosadiť iného člena SK ICOM (ktorý má právo byť volený) a to formou doplňujúcich volieb, ktoré budú

realizované na najbližšom Zhromaždení. Doplňujúce voľby pripraví Výbor. Novozvolenému členovi Výboru končí volebné obdobie v tom istom termíne ako Výboru SK ICOM, do ktorého bol zvolený.

# Zhromaždenie SK ICOM

1. tvoria všetci členovia SK ICOM majúci k dátumu jeho konania obnovené členstvo na príslušný rok
2. je uznášania schopné, ak je prítomných najmenej 20% členov SK ICOM s hlasovacím právom, prerokovávaná vec sa považuje za schválenú ak za ňu hlasuje väčšina

z prítomných členov s hlasovacím právom

1. zvoláva ho najmenej jedenkrát za rok Výbor SK ICOM pozvánkou, ktorú pošle najmenej 14 dní pred termínom jeho konania
2. volí Výbor SK ICOM
3. navrhuje aktivity, národné i medzinárodné partnerstvá SK ICOM
4. schvaľuje každý rok výročnú správu a finančnú správu za uplynulý rok a rámcový plán činnosti na nasledujúci rok, ktoré predkladá Výbor SK ICOM
5. z každého Zhromaždenia vyhotovuje tajomník SK ICOM zápis, ktorý spolu s prezenčnou listinou archivuje.
6. v odôvodnených prípadoch, po rozhodnutí Výboru SK ICOM, je možné realizovať valné zhromaždenie formou on-line.

# článok VII Majetok SK ICOM

1. môže byť použitý len v súlade s cieľmi SK ICOM
2. môže byť použitý na financovanie administratívnych úkonov spojených s činnosťou SK ICOM
3. môže z neho byť vyplatená odmena tajomníkovi vo výške, ktorú schváli Zhromaždenie SK ICOM
4. Majetok SK ICOM môžu tvoriť:
   * prirážky na členských poplatkoch
   * získané dary (nielen finančné), dotácie, granty, príspevky
   * poplatky stanovené pri konferenciách, seminároch, odborných exkurziách a iných podujatiach, ktoré organizuje, zvlášť od účastníkov, ktorí nie sú

členmi SK ICOM

* + poplatky z predaja publikácií, kníh

1. Finančné prostriedky SK ICOM sú vedené v jednoduchom účtovníctve – v pokladni alebo na účte SK ICOM v banke. Prístup k účtu majú spravidla pokladník, tajomník a predseda Výboru SK ICOM, minimálne však dvaja z uvedených.

# článok VIII Stanovy SK ICOM

Stanovy SK ICOM schvaľuje Zhromaždenie SK ICOM.

1. Každý dodatok, či zmenu, môžu navrhnúť členovia SK ICOM. Znenie navrhovaných zmien a prípadný vysvetľujúci materiál musí byť predložený členom SK ICOM najmenej 21 dní pred Zhromaždením, na ktorom sa o nich bude rokovať.
2. Navrhované zmeny a doplnky môžu byť v priebehu Zhromaždenia modifikované len za predpokladu, že tieto modifikácie sú zásadného charakteru. O tom, ktoré

modifikácie sú, či nie sú zásadného charakteru, rozhodne Výbor SK ICOM.

1. Na schválenie zmien a dodatkov je potrebné, aby na Zhromaždení bolo prítomných najmenej 20% členov s hlasovacím právom a z nich so zmenami a dodatkami

súhlasila nadpolovičná väčšina.

# článok IX Rozpustenie SK ICOM

SK ICOM sa považuje za rozpustený, ak prestane byť uznávaný výkonnou radou ICOM alebo ak na troch opakovane zvolaných Zhromaždeniach nebude právoplatným počtom hlasov

zvolený Výbor SK ICOM.

Tieto stanovy boli prerokované a schválené na Zhromaždení SK ICOM dňa 25. mája 2022 a týmto dňom nadobúdajú platnosť.

Mgr. Zuzana Šidlíková, PhD

tajomníčka

PhDr. Dalibor Mikulík

predseda